този на сделката, по която институцията е получила обезпечението, в раздел „Капацитет за генериране на ликвидност“ се отчита изходящ поток от ценни книжа в размер на справедливата стойност на полученото обезпечение в съответния интервал според срока до падежа на сделката, довела до получаването на обезпечението.
 19.
 Позициите в рамките на групата не засягат отчитането на консолидирана основа.
 ЧАСТ II: УКАЗАНИЯ ОТНОСНО КОНКРЕТНИ РЕДОВЕ
 Ред
 Препратки към правни норми и указания
 010 — 380
 1 ИЗХОДЯЩИ ПОТОЦИ
 Общият размер на изходящите парични потоци се отчита в следните подкатегории:
 010
 1.1 Задължения, произтичащи от емитирани ценни книжа
 Изходящи парични потоци, произтичащи от емитирани от отчитащата се институция дългови ценни книжа, т.е. собствени емисии.
 020
 1.1.1 дължими необезпечени облигации
 Сумата на изходящите парични потоци, произтичащи от емитирани ценни книжа, отчетени в ред 1.1, която се отнася за необезпечен дълг, емитиран от отчитащата се институция към трети страни.
 030
 1.1.2 регламентирани покрити облигации
 Сумата на изходящите парични потоци, произтичащи от емитирани ценни книжа, отчетени в ред 1.1, която се отнася за облигации, отговарящи на условията за третирането по член 129, параграф 4 или 5 от Регламент (ЕС) No 575/2013 или член 52, параграф 4 от Директива 2009/65/ЕО.
 040
 1.1.3 дължими секюритизации
 Сумата на изходящите парични потоци, произтичащи от емитирани ценни книжа, отчетени в ред 1.1, която се отнася за секюритизационни сделки с трети страни по смисъла на член 4, параграф 1, точка 61 от Регламент (ЕС) No 575/2013.
 050
 1.1.4 други
 Сумата на изходящите парични потоци, произтичащи от емитирани ценни книжа, отчетени в ред 1.1, различни от отчетените в горните подкатегории.
 060
 1.2 Задължения, произтичащи от обезпечени кредитни сделки и сделки, обусловени от капиталовия пазар, обезпечени с:
 Общият размер на всички изходящи парични потоци, които произтичат от обезпечени кредитни сделки и сделки, обусловени от капиталовия пазар, по смисъла на член 192 от Регламент (ЕС) No 575/2013.
 Забележка: Тук се отчитат само парични потоци. Потоците от ценни книжа, свързани с обезпечени кредитни сделки и сделки, обусловени от капиталовия пазар, се отчитат в раздел „Капацитет за генериране на ликвидност“.
 070
 1.2.1 Ниво 1, търгуеми активи
 Сумата на изходящите парични потоци, отчетени по позиция 1.2, обезпечена с търгуеми активи, които биха отговаряли на изискванията по членове 7, 8 и 10 от Регламент (ЕС) 2015/61, ако не служеха като обезпечение по конкретната сделка.
 Акциите или дяловете в ПКИ в съответствие с член 15 от Регламент (ЕС) 2015/61, които удовлетворяват условията за активи от ниво 1, се отчитат в подкатегориите по-долу според техните базисни активи.
 080
 1.2.1.1 Ниво 1, с изключение на покрити облигации
 Сумата на изходящите парични потоци, отчетени по позиция 1.2.1, обезпечена с активи, които не са покрити облигации.
 090
 1.2.1.1.1 Ниво 1, централна банка
 Сумата на изходящите парични потоци, отчетени по позиция 1.2.1.1, обезпечена с активи, които представляват вземания от централни банки или такива, гарантирани от централни банки.
 100
 1.2.1.1.2 Ниво 1 (CQS 1)
 Сумата на изходящите парични потоци, отчетени по позиция 1.2.1.1, различни от отчетените по позиция 1.2.1.1.1, обезпечена с активи, които представляват вземания от или такива, гарантирани от емитент или гарант с първа степен